Letartóztattak egy tanárt, mert diákjaival szexelt | 24.hu
2017. 05. 05. 14:03	A kaliforniai katolikus iskola 32 éves tanára legalább két tanulóval folytatott szexuális viszonyt, de több áldozata is lehet.	Korábban a témában:
A kaliforniai hatóságok letartóztattak egy 32 éves férfit, aki tanárként legalább két diákkal folytatott szexuális viszonyt egy Mission Hills-i katolikus iskolában – jelentette a helyi sajtó. William Maclyn Murphy Eick 2009 és 2016 között volt a középiskola tanára, és kedden adta fel magát a Los Angeles-i rendőrségen, miután letartóztatási parancsot adtak ki ellene.
A rendőrség közlése szerint Eick „tanári pozícióját kihasználva férkőzött áldozatai/diákjai bizalmába, majd szexuális kapcsolatba lépett velük”. A férfi ellen „fiatalkorúval létesített törvénytelen szex, és orális közösülés” vádjával indítottak eljárást.
A tanár ellen az egyik volt diákja tett bejelentést az iskolánál, és annak igazgatója értesítette az esetekről a rendőrséget. A rendőrség szerint a tanárnak több áldozata is lehet olyan esetekből, amiket még nem jelentettek a hatóságoknak.
Saját magát játssza Ferenc pápa a Beyond the Sun című filmben	Nézd meg a legfrissebb cikkeinket a címlapon!